Նա	զգաց, որ	իր	մտքերը	գնում	են	հեռու, շատ	հեռու, թափանցելով	քաղաքատնտեսության	խորքերը: Շփոթվեց	ինքն	իր մտքերից, զգաց	մի	տեսակ	ամոթ	իր	մտավոր	և	բարոյական	աշխարհի	առջև: Այդ	պահին	նա	կանգնած	էր	երկու	մարդու միջև, մեկն	այժմյան	Սմբատն	էր, մյուսը` մի	երկու	ամիս	առաջվա	Սմբատը, մեկը` միլիոնների	ժառանգը, մյուսը` աղքատ երիտասարդը, որ	իր	ընտանիքը	պահում	էր	մասնավոր	դասերով, հորից	անիծված, գերդաստանից	աքսորված, նպաստից զրկված: